Stansia sombra

La stansia sombra a l'é n'angign òtich dont l'anvension a l'é stàita a la base dla nassensa dle técniche fotogràfiche.

Na stansia sombra a peul esse fàita da na cassia sarà con mach un përtusin ch'a lassa intré la lus. Costa lus a projeta andrinta a la cassia na plancia sot-dzora ëd lòn ch'a-i é dëdnans ël përtus. 

Pì ël përtus a l'é cit, mej a së s-ciàira la plancia.

Ël vantagg ëd na stansia sombra fàita parèj a resta ant ël fàit che a-i é nen ël fastudi ëd buté a feu l'obietiv, lòn ch'a veul dì che la longheur focal a l'é infinìa. Lë svantagg a l'é che la lus che a passa a l'é pòca e che parèj as peulo vëdde bin mach le còse ch'a resto fërme. 

La plancia a l'é projetà dzora na pelìcola fotogràfica ch'a resta impressionà. 

L'anvension e lë studi ëd la stansia sombra a son ëstàit fàit motobin prima dl'anvension ëd la fotografìa. As dis che ël prim a studiela a l'é stàit Alhazen. An tra ij vàire che a l'han ëmnà djë studi pì tard a-i é 'dcò Leonard da Vinci.

Categorìa:Òtica
Categorìa:Fotografìa